ইহুদিদের প্রতি মুহাম্মাদের দৃষ্টিভঙ্গি
ইসলামের নবী মুহাম্মাদ মদিনা এবং এর আশেপাশে বসবাসরত ইহুদি গোত্রগুলোর সাথে সরাসরি যোগাযোগের মাধ্যমে ইহুদি সম্প্রদায় সম্পর্কে তার দৃষ্টিভঙ্গি গঠন করেন। ইহুদিদের সম্পর্কে তার ধারণার মধ্যে রয়েছে:  ইসলাম ধর্মে তাদেরকে আহলে কিতাব (গ্রন্থের লোক) হিসেবে স্বীকৃতি দেওয়া, তাদেরকে ইব্রাহিমীয় ধর্মগ্রন্থের পূর্ববর্তী গ্রহীতা হিসেবে বর্ণনা করা; এবং মুসলিম ও ইহুদি সম্প্রদায়ের মধ্যে ব্যর্থ রাজনৈতিক জোটের কথা বলা। মুসলিমদের পবিত্র গ্রন্থে বর্ণিত আছে যে, মক্কা থেকে মদিনায় হিজরতের পর, তিনি মদিনার প্রধান গোষ্ঠীগুলোর সাথে একটি চুক্তি প্রতিষ্ঠা করেন। এই চুক্তিটি "মদিনার সনদ" নামে পরিচিত। ইহুদি গোত্র বনু কায়নুকা, বনু নাদির এবং বনু কুরাইজা এই চুক্তির অন্তর্ভুক্ত ছিল। যতক্ষণ ইহুদিরা রাজনৈতিকভাবে সহযোগিতা করতো, এই চুক্তি ইহুদি ও মুসলিম উভয়ের জন্য সমান অধিকার নিশ্চিত করেছিল।